钦定古今图书集成/理学汇编/字学典/第002卷 > 《韦续五十六种书法》 > 《序》
## 钦定古今图书集成/理学汇编/字学典/第002卷 > 《韦续五十六种书法》 > 《序》

“自三皇已前，结绳为政，至太昊，文字生焉。所以依类
象形谓之文；形声相益谓之字；著于竹帛谓之书。书
者，以代结绳之政也。故字有六文：一曰象形，日、月是
也；二曰指事，上、下是也；三曰谐声，江、河是也；四曰会
意，武、信是也；五曰转注，考、《老》是也；六曰假借，令、长是
也。”又云：“字有五易：苍颉变古文，史籀制大篆，李斯制”
小篆，程邈隶书，汉代作草是也。其八体者，更加“刻符
摹印”、“虫书署书”、“殳书”“传信”是也，并大小篆为八。后汉
东阳公徐安，于摉诸史籍，得十二时书，皆象神形，又
加三十三体，共定五十六种书，列于后。

一

太昊庖牺氏获景龙之瑞，始作《龙书》。

二

炎帝神农氏因上党羊头山始生嘉禾八穗，作《八穗
书》，用颁行时令。

三

《黄帝史》：苍颉写鸟迹为文，作篆书。

四

因卿云作《云书》，亦黄帝时也。

五

少昊金天氏作。《鸾凤书》，以鸟纪官，文章衣服，取象古
文。

六

《科斗书》者，因“科斗”之名，故饰之以形，不知年代。或云
“颛顼高阳氏所作。”

七

帝喾高辛氏以人纪事，作仙人形，书车器衣服皆为
之。

八

帝尧陶唐氏，因轩辕灵龟负图作《龟书》。

九

“夏后氏作《钟鼎书》”，以钟鼎形为象也。

十

殷汤时，仙人务光作《倒薤书》。

十一

周文王史史佚作《虎书》，有“虎不害人”，名驺虞因兹始
也。

十二

周文王赤雀衔书集户，武王丹乌入室。以二祥瑞，故
作《鸟书》。

十三

《周法鱼书》者，因素鳞跃舟所作。

十四

“填书者亦周之媒氏作。”魏韦诞用《题宫阙》，王廙、王隐
皆好之。

十五

大篆书，周宣王臣史籀所作也。

十六

《复篆》者，亦史籀所作，汉武帝用，题建章阙。

十七

《殳书》者，伯氏所职，“文记笏，武记殳”，因而制之。

十八

小篆者，周时所作。汉武帝得《汾阳鼎》，即其文也。

十九

“仙人篆”者，古者所有。李斯善辩古文字，改为篆形也。

二十

《麒麟书》者，鲁西狩获麟，仲尼反袂拭面，称“吾道穷。”弟
子申为素王纪瑞所制书。

二十一

“转宿篆”者，宋司马以荧惑退舍所作也。象莲花未开
形也。

二十二

《虫书》者，鲁秋胡妻浣蚕所作。

二十三

《传》“信鸟迹”者，六国时书节为信，象鸟形也。

二十四

细篆者，李斯摹写《始皇碑序》，皆用此体。

二十五

小篆者，李斯删古文，始皇以祈祷名山，皆此书。

二十六

刻符书者，鸟头云脚，李斯、赵高并善之，用题印玺。

二十七

御史。徒隶之书，今正书也。

二十八

“徒隶之书”，因程邈《幽囚》为徒隶书也。

二十九

署书者，汉萧何所作，用题“苍龙”、“白虎”二阙。

三十

《槁书》者，行艸之文也。晋卫瓘、索靖善之。

三十一

《气候书》者，汉文帝时，令蜀郡司马长卿采晨禽屈伸
之体，升伏之状，象四时为书。

三十二

《芝英书》者，六国时各以异体为符信所制也。

三十三

《芝英书》者，汉代有灵芝三种，植于殿前，遂尔歌《芝房》
之曲。

三十四

《金错书》者，古之钱铭，周之泉府，汉之铢两、刀、布所制
也。

三十五

《尚方大篆》者，程邈所述，后人饰之斯法焉。

三十六

《鹤头书》者，与《偃波》皆诏版所用，汉尺一之简是也。

三十七

偃波书即版书，状如连文，谓之“偃波。”

三十八

《蚊脚书》者，《尚诏版》也。其字仄纤垂下，有似蚊脚。

三十九

《垂露篆》者，汉章帝时曹喜作也。

四十

悬针篆者，亦曹喜所作，有似针锋而名用题《五经》篇
目。

四十一

《章艸书》者，汉齐相杜伯度援槁所作，因章帝好焉。韦
诞谓之“艸圣。”

四十二

《飞白书》者，蔡邕待诏见门下吏垩帚成字所作。

四十三

《一笔书》者，张芝所制，其状崎岖，有循环之状。

四十四

《八分书》者，王次仲所作，魏锺繇谓之《章程书》。

四十五

《蛇书》者，鲁人唐终梦蛇绕身，寤而作之。

四十六

行书者，正之小伪也。锺繇谓之《行狎书》。

四十七

《散隶》者，卫恒所作，迹同飞白也。

四十八

《散瓜书》者，晋王右军所作也。

四十九

《槁》及《行隶》者，锺繇变之，羲献好之。

五十

《体书》者，二王重变行隶及槁体所作也。

五十一

《艸书》者，王羲之饰古，亦甚善。

五十二

《虎爪书》者，王僧虔拟龙爪所作也。

五十三

《鬼书》者，宋元嘉中，京口有人震死，臂上有篆，似八分
书也。

五十四

《外国胡书》者，何马鬼魅王之所授，其形似小篆。

五十五

天竺书者。梵王所作《涅槃经》所谓“四十二章经”也。

五十六

《花书》者，河东《山引》所作。